open-index/open-wikipedia-markdown huggingface dataset:
1906 na Slovensku

Tento článok obsahuje výpis významných udalostí v roku **[[1906]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Udalosti
* 7. január – v Rakúsko-Uhorsku sa začali používať tabuľky s evidenčným číslom motorových vozidiel (biele tabuľky s čiernym písmom)
* 10. január – pri Dobrej Vode bolo zaznamenané zemetrasenie s odhadovaným lokálnym magnitúdom 5,7
* 1. február – v Turčianskom Svätom Martine sa uskutočnilo zasadnutie valného zhromaždenia spolku Živena, ktorému predsedala Elena Maróthy-Šoltésová
* 18. marec
** v Žiline sa konala ustanovujúca schôdza Slovenskej ľudovej strany, ktorá združila členov slovenského národnouvedomelého krídla Katolíckej ľudovej strany a katolíckeho krídla Slovenskej národnej strany, no oficiálne sa nezaregistrovala
** v Bratislave sa zišiel mimoriadny zjazd Slovenskej sociálnodemokratickej strany, ktorý sa uzniesol na uznaní programu a stanov Sociálnodemokratickej strany Uhorska a ustanovil slovenský krajinský výbor
* 5. apríl – Slovenská národná strana vydala predvolebný programový manifest obsahujúci národné a demokratické požiadavky; strana sa zároveň dohodla so Slovenskou ľudovou stranou na spoločnom postupe v predvolebnej agitácii
* 8. máj – skončili sa mimoriadne voľby do uhorského snemu; slovenskí kandidáti získali sedem mandátov (Pavol Blaho, František Jehlička, Ferdinand Juriga, Martin Kollár, František Skyčák a Milan Hodža za Slovenskú ľudovú stranu a Matej Metod Bella za Slovenskú národnú stranu)
* 4. november – v Bratislave sa konalo druhé veľké ľudové zhromaždenie za všeobecné volebné právo
* 8. november – v Liptovskom Svätom Mikuláši štrajkovali garbiarski robotníci za 15-percentné zvýšenie miezd a skrátenie pracovného času
* 16. november – v Bratislave sa konalo pojednávanie proti slovenskému poslancovi uhorského snemu Ferdinandovi Jurigovi, ktorý bol obvinený z poburovania proti maďarskej národnosti vo svojich článkoch „Ohrňme si rukávy“ a „Faraoniti a herodiáni“ uverejnených v *[[Ľudové noviny|Ľudových novinách]]*
* 26. november – v Ružomberku sa začal súdny proces so 16 slovenskými politikmi (Vavro Šrobár, Andrej Hlinka a ď.) obvinenými z poburovania proti maďarskej národnosti v rámci predvolebnej kampane
* 8. december – v okolí Žiliny sa protizákonne zišla oblastná konferencia Slovenskej sociálnodemokratickej strany, ktorá položila základ pre prvý a jediný slovenský oblastný sekretariát strany

## Poznámky


## Referencie

Kategória:Udalosti na Slovensku
Kategória:1906
Cyklámen purpurový

**Cyklámen purpurový** (iné názvy: **cyklámen červenkastý**, **cyklámen európsky**; lat. *Cyclamen purpurascens*, staršie *Cyclamen europaeum*) je druh rastliny z čeľade prvosienkovité (*Primulaceae*).

Vyskytuje sa v strednej Európe, severnom Taliansku , Slovinsku a aj na Slovensku. Na Slovensku do cyklámenu purpurového podľa niektorých názorov patrí ako poddruh či forma taxón cyklámen fatranský.

Je to hľuzovitá trvalka, väčšinou s pestrými listami a v lete so sýto ružovými kvetmi.

Je jedovatý, obsahuje glykozid cyklamín.

## Opis
Rastie v listnatých alebo zmiešaných lesoch, najmä medzi bukmi a na vápencovom podloží, v nadmorskej výške 250 až  v kontinentálnej Európe od východného Francúzska cez Alpy po Poľsko a na juh až po Bosnu a Hercegovinu. Vyskytuje sa aj v horských častiach Rumunska a západného Ruska, kde bol introdukovaný.

Kvety a listy rastú z púčikov v hornej časti okrúhlo sploštenej hľuzy. Korene vyrastajú zo strán a zospodu. Staršie hľuzy môžu byť zdeformované a vytvárať „prsty“ s oddeleným rastom.

Kvety sa objavujú pred alebo s listami a majú 5 okvetných lístkov smerujúcich nahor. Kvety majú sladkú vôňu a farbu od svetlo ružovej po purpurovú alebo ružovo-karmínovú a sú dlhé 17 až 25 mm. Okvetné lístky sú eliptické a skrútené, často stočené do uška (*auricula*), aj keď menej výrazne ako tie u druhu *[[Cyclamen hederifolium]]*. Forma „Album“ má biele kvety, aj keď sa ťažšie pestuje. „Lake Garda“ má strieborné listy a ružové kvety.

Listy majú obličkovitý až srdcovitý tvar, sú rovnako široké ako dlhé alebo dlhšie. Okraj listu je hladký alebo mierne zubatý, na rozdiel od príbuzného druhu *[[Cyclamen colchicum]]*, ktorý má listy vždy výrazne zubaté. Farba listu sa líši od zelenej po striebornú, ale najbežnejší vzor je zelený so svetlo zeleným až strieborným mramorovaním, ktorý zhruba kopíruje obrys listu. Spodná strana je červenofialová. Vzhľadom na chladné a vlhké podnebie v pôvodnom areáli rozšírenia je takmer vždyzelený: nové listy sa objavujú v lete, zatiaľ čo staré listy blednú. Všetky ostatné cyklamény, okrem úzko príbuzného *Cyclamen colchicum*, majú v pôvodnom areáli rozšírenia v lete obdobie pokoja.

Po oplodnení sa stopka kvetu pevne zvinie, začínajúc na konci. Semená, po dozretí sú jantárové a držia sa v okrúhlej tobolke, ktorá dozrieva v lete rok po odkvitnutí.

## Iné projekty

## Zdroje

Kategória:Prvosienkovité
Kategória:Rastliny s ružovými kvetmi
Kategória:Trvalé rastliny
Kategória:Najmenej ohrozené druhy
Kategória:Jedovaté rastliny
Pečie celé Slovensko

***Pečie celé Slovensko*** je slovenskou verziou britskej relácie *The Great British Bake Off*, ktorej autorom je britský producent, režisér a herec Andy Devonshire. Prvýkrát zábavnú reality šou vysielala RTVS na Jednotke od 10. októbra 2021. Od 2. októbra 2022 sa spúšťa 2. séria. Moderátormi relácie sú opäť Juraj Bača a Milan Zimnýkoval. Šou je postavená na súťaži amatérskych cukrárov a pekárov. Súťažiacich hodnotí aj v 2. sérii dvojčlenná porota, ktorej členmi sú Petra Tóthová a Jozefína Zaukolcová.

## Série

## Časti
### 1. séria (2021)

### Vianočný špeciál (2021)

### Silvestrovský špeciál (2021)

### 2. séria (2022)

### Vianočný špeciál (2022)

### Veľkonočný špeciál (2023)

### 3. séria (2023)

### Vianočný špeciál (2023)

### 4. séria (2024)

### 5. séria (2025)

## Súťažiaci
### 1. séria (2021)

### 2. séria (2022)

### 3. séria (2023)

### 4. séria (2024)

### 5. séria (2025)

## Referencie

## Externé odkazy
* Oficiálna stránka
* 

Kategória:Televízne relácie Slovenskej televízie
Kategória:Zábavné televízne programy
Kategória:Televízne relácie z roku 2021
52. výsadkový prápor

**52. výsadkový prápor** je prápor, súčasť **Pozemných sil** Ozbrojených síl Slovenskej republiky.

## Dejiny
Prápor vznikol 1. septembra 2021 na platforme bývalého 23. motorizovaného práporu.

23. motorizovaný prápor vznikol 1. septembra 2015. K 1. januáru 2020 bol prepodriadený pod Sily pre špeciálne operácie. Jeho premenovanie k 1. septembru 2021 bolo v súľade s Nariadením náčelníka Generálneho štábu OS SR zo dňa 07. mája 2021 o vykonaní organizačných zmien v Ozbrojených silách Slovenskej republiky.

## Referencie

Kategória:Sily pre špeciálne operácie
Kategória:Prápory
Kategória:Výsadkové jednotky
Kostol Nanebovzatia Panny Márie (Plavecký Štvrtok)

**Kostol Nanebovzatia Panny Márie** je rímskokatolícky kostol na Slovensku v obci Plavecký Štvrtok pochádzajúci z prvej polovice 14. storočia, rekonštruovaný v 17. a 19. storočí. V kostolnom parku sa nachádzajú tri vápencové sochy vytvorené v rôznych časových obdobiach.

Kostol bol postavený v 14. storočí v gotickom štýle. Tento dátum spomína darovacia listina z  roku 1333. V 17. storočí bola prestavaná klenba a opravená bola aj strecha. Gotická zostala iba predná strana. Ďalšia rekonštrukcia bola vykonaná v roku 1922 spolu s inštaláciou nových zvonov. 11. novembra 1922 bol zrekonštruovaný kostol vysvätený - odvtedy sa konajú zimné hody. 17. decembra 1925 bol nainštalovaný nový organ, a v roku 1933 bola strecha pokrytá plechom. Fara bola postavená v roku 1787.

Pred kostolom je niekoľko sôch. Najcennejšou je socha kríža s Ježišom Kristom a Pannou Máriou, ktorú vytvoril francúzsky sochár v roku 1793. V roku 1908 bola zo zbierky krajanov v Amerike postavená socha Najsvätejšej Trojice. Tretí pamätník je pamätníkom padlých vojakov v prvej svetovej vojne . V roku 1932 ho vytvoril kamenár - sochár Weinberger zo Stupavy.

## Galéria

Súbor:Plavecký Štvrtok kostol 04.jpg
Súbor:Plavecký Štvrtok kostol 01.jpg
Súbor:Plavecký Štvrtok obec 02.jpg
Súbor:Church of the Assumption of the Virgin Mary, Plavecký Štvrtok, Slovakia.jpg
Súbor:Plavecký Štvrtok kostol 07.jpg
Súbor:Plavecký Štvrtok kostol 05.jpg


## Referencie

## Externé odkazy
* Farnosť Plavecký Štvrtok - oficiálne stránky

Kategória:Plavecký Štvrtok
Kategória:Kostoly v okrese Malacky
Kategória:Gotické kostoly na Slovensku
Vláda Československej republiky od 14. novembra 1918 do 8. júla 1919

**Vládny kabinet Karla Kramářa** existoval v období od 14. novembra 1918 do 8. júla 1919. Vláda bola podporovaná naprieč celým vtedajším politickým spektrom zastúpeným v Revolučnom národnom zhromaždení. Vláda ako celok podala demisiu po neúspechu premiérovej národnodemokratickej strany v prvých obecných voľbách v roku 1919.

## Zloženie vlády

## Referencie


Kategória:Česko-slovenské zoznamy
Kategória:Vlády Česko-Slovenska
Vláda Československej republiky od 8. júla 1919 do 25. mája 1920

**Prvý vládny kabinet Vlastimila Tusara** úradoval od 08. júla 1919 do 25. mája 1920. Išlo o vládu, ktorá sa označovala červeno-zelená, z dôvodu koalície socialistov („červení“) a agrárnikov („zelení“). Vláda podala demisiu po uskutočnení prvých parlamentných volieb v roku 1920. Keďže v nich zvíťazila sociálna demokracia, ďalšiu vládu opäť zostavoval Vlastimil Tusar.

## Zloženie vlády

## Referencie


Kategória:Vlády Česko-Slovenska
Kategória:Česko-slovenské zoznamy
Upevnenie lana

náhľad|Asymetrická samouťahovacia klinová koncovka EN 13411-6
náhľad|Zapletané nosné oko, EN 13411-2
**Upevnenie lana**, alebo *zakončenie oceľových lán*, je spôsob uchytenia lana ku konštrukčným prvkom (hákom, nosníkom a pod.) tak, aby bol zaručený spoľahlivý prenos sily s dlhou životnosťou. Pri výťahoch musí upevnenie lana preniesť silu aspoň 80% nosnosti lana. Drôtené lano na rozdiel od konopného lana nesmie byť viazané uzlom.

Odporúčané zakončenie oceľových lán pre výťahy je:
* požitím samouťahovacích klinových koncoviek podľa normy EN 13411-6, al. EN13411-7
* zalisovanými objímkami podľa normy EN13411-3
* zhutňovacími koncovkami podľa normy EN 13411-8

Iné spôsoby zakončenia oceľových lán sú
* pomocou lanovej očnice a lanových svoriek
* zapletením ôk oceľových lán pre závesy 
* zaliatím kovom, alebo živicou do koncovky 

## Referencie

Kategória:Laná
Žanna Friske

**Žanna Vladimirovna Friske** (; * 8. júl 1974, Moskva, Sovietsky zväz, dnes Rusko† 15. jún 2015, Balašicha, Rusko) známa ako **Žanna Friske** ) bola ruská speváčka, modelka a herečka. V rokoch 1996 až 2003 bola členkou dievčenskej skupiny Blesťašije (rus. Блестящие) a od roku 2004 do roku 2013 sa venovala sólovej kariére. Patrí k najpopulárnejším ruským speváčkam.

## Detstvo a mladosť
Jej otec bol Vladimir Kopylov (neskôr známy ako Vladimir Friske) bol nemeckého pôvodu a matka Paulina bola tiež nemeckého pôvodu ale pochádzala z Odeskej oblasti, vo vtedajšom Sovietskom zväze. Friske študovala žurnalistiku na Moskovskej univerzite, ale štúdium ukončila.

## Kariéra
Známou sa stala vďaka ruskej dievčenskej hudobnej skupine Blestyashchiye, kde Friskeová vystupovala od roku 1996 do roku 2003. Následne skupinu opustila, aby sa mohla venovať sólovej kariére. Jednou z jej najúspešnejších piesní, bola pieseň „Ja byla“ (rus. Я была), ktorá sa dostala na vrchol ruských hitparád. Pieseň tiež dosiahla úspech vo viacerých rusky hovoriacich krajinách. V roku 2005 vyšiel jej prvý sólový album, kde bolo viacero populárnych piesní „La-la-la-la-la“ (rus. Ла-ла-ла-ла-ла), „Ťomnyje i Svetlyje“ (rus. Тёмные и Светлые) a iné.

Venovala sa tiež modelingu a herectvu. Objavila sa vo viacerých ruských filmoch.

## Súkromný život
Bola vydatá za Dmitrija Šepeleva, ktorému porodila v apríli 2013 syna.

## Úmrtie
Friskeová sa začala sťažovať na bolesti hlavy v septembri 2013, pár mesiacov po pôrode svojho syna. Neskôr jej diagnostikovali nádor na mozgu. Liečbu absolvovala v USA a Nemecku.

Na jeseň 2013 prestala vystupovať a zverejňovať fotografie na sociálnej sieti Instagram. Prvé informácie o tejto chorobe sa objavili v médiách 15. januára 2014 a 20. januára jej otec diagnózu potvrdil. Bol jej diagnostikovaný neoperovateľný multiformný glioblastóm.

Ruská televízna stanica *Pervij kanal*, získal peniaze na jej liečbu; k 24. januáru 2014 sa vyzbieralo 66 447 800 rubľov a prostredníctvom Rusfondu sa vyzbieralo 1 307 615 rubľov. Časť nevyužitých financií bola darovaná deťom s rakovinou.

Od leta 2014 absolvovala rekonvalescenciu v Lotyšsku a potom sa liečila v Číne. Aj napriek úsiliu špecialistov sa jej stav stále zhoršoval. Posledné tri mesiace svojho života bola v kóme. Zomrela 15. júna 2015 vo svojom dome v Balašiche, neďaleko Moskvy okolo 22:30.

## Iné projekty

## Externé odkazy
* 
* 

## Zdroj

Kategória:Ruské speváčky
Kategória:Ruské filmové herečky
Kategória:Ruské televízne herečky
Kategória:Ruské modelky
Kategória:Ruské osobnosti nemeckého pôvodu
Kategória:Osobnosti z Moskvy
Kategória:Úmrtia na rakovinu mozgu
Olovený akumulátor

náhľad|Autobatéria
**Olovený akumulátor**  je sekundárny elektrochemický článok (*nabíjateľná batéria*) s olovenými elektródami, ktorého elektrolytom je kyselina sírová. Hlavnou výhodou olovených akumulátorov je schopnosť dodávať vysoké nárazové prúdy, čo sa výhodne používa napr. pri štartovaní automobilov so spaľovacím motorom. Ďalšou prednosťou je jednoduchá, spoľahlivá konštrukcia a nízka cena. Olovený akumulátor objavil francúzsky fyzik Gaston Planté v roku 1859.

## Sekundárny elektrochemický článok
Olovený akumulátor je sekundárny elektrochemický článok, lebo po ponorení olovených elektród do elektrolytu s kyselinou sírovou sa elektródy pasivujú  pokryjú sa vrstvičkou síranu olovnatého (PbSO4). V tomto stave nedokáže akumulátor dodávať elektrickú energiu, teda nie je primárnym elektrochemickým článkom. V okamihu keď privedieme na elektródy napätie, prebehnú na nich chemické reakcie, ktoré vytvoria rozdielny povrch anódy a katódy, čím sekundárne vznikne sekundárny elektrochemický článok a akumulátor môže dodávať elektrickú energiu.

## Chemické reakcie pri nabíjaní a vybíjaní

Vybíjaním sa aktívna hmota zápornej aj kladnej elektródy premieňa na síran olovnatý (PbSO4) a elektrolyt je ochudobňovaný o kyselinu sírovú a obohacovaný o vodu. Pri vybíjaní teda klesá koncentrácia elektrolytu a naopak pri nabíjaní jeho koncentrácia rastie.

Celková reakcia pri vybíjaní:

: Pb + 2H2 SO4 + PbO2 → 2PbSO4 + 2H2O
* Na zápornej elektróde:
: Pb + SO42- → PbSO4 + 2e-
* Na kladnej elektróde:
: PbO2 + 4H+ + SO42- + 2e-  → PbSO4 + 2H2O

Pri nabíjaní prebiehajú uvedené reakcie opačným smerom. Vybíjanie akumulátora prebieha tiež samovoľne bez pripojenia k elektrickému obvodu.

## Referencie


Kategória:Elektrotechnika
Kategória:Elektrická sústava automobilu
Kategória:Akumulátory
Kategória:Elektrické batérie
Sean Lock

**Sean Lock** (* 22. apríl 1963, Chertsey, Surrey, Spojené kráľovstvo – † 16. august 2021, Londýn) bol britský komik a herec. Väčšinu svojej kariéry pracoval ako stand-up komik. V roku 2000 získal cenu British Comedy Awards v kategórií Best Live Comic a bol nominovaný aj na Perrier Comedy Award. Bol známy z televízneho vysielania Channel 4 v reláciách *[[8 Out of 10 Cats]]*, kde účinkoval od 2005 do 2015 a v *[[8 Out of 10 Cats Does Countdown]]*, kde účinkoval od 2012 až do svojej smrti v 2021.

Lock často účinkoval na pódiách, v televízii a v rozhlase. Jeho komediálny štýl bol často surreálny s prvkami deadpanu. Písal tiež scenáre pre iných účinkujúcich, napr. Billa Baileyho, Leeho Evansa a Marka Lamarra. V ankete 100 najlepších stand-up komikov obsadil 55. miesto a v roku 2010 v rovnakej ankete získal 19. miesto. Často bol hosťom v televíznych programoch BBC *[[Have I Got News for You]]*, *[[QI]]* a *[[They Think It's All Over]]*.

## Externé odkazy
* Oficiálna webstránka 
* 
* 
* 

## Zdroj

Kategória:Britskí komici
Kategória:Stand-up komici
Kategória:Osobnosti zo Surrey
Eliáš Antonín Dohnal

**[[Magister (akademická hodnosť)|Mgr.]] Eliáš Antonín Dohnal** (* 1946, Hluk) je exkomunikovaný katolícky kňaz baziliánského rádu, ktorý v roku 2008 bez pápežovho súhlasu prijal (neznámo od koho) biskupské svätenie. Založil Ukrajinskú gréckokatolícku pravovernú cirkev, ktorú Vatikán neuznáva a považuje ju za rozkolnícke a bludárske spoločenstvo. Bol zvolený za patriarchu tzv. Byzantského katolíckeho patriarchátu, ktorý založila a spravuje Ukrajinská gréckokatolícka pravoverná cirkev.

## Život
Narodil sa v roku 1946 v Hluku. V roku 1972 bol v katolíckej cirkvi vysvätený na kňaza. V roku 1991 sa stal baziliánskym mníchom a v roku 1999 získal doktorát z teológie a taktiež v Prešove učil dogmatiku. V roku 2008 bez súhlasu pápeža Benedikta XVI. príjma neznámo od koho biskupské svätenie, za čo podľa kánonu 1459 §1 CCEO upadá do stavu automatickej exkomunikácie z katolíckej cirkvi. Založil Ukrajinskú gréckokatolícku pravovernú cirkev, ktorú Vatikán ani oficiálna Ukrajinská gréckokatolícka cirkev neuznávajú. Kardinál Lubomyr Huzar, arcibiskup kyjevsko-haličský a hlava oficiálnej Ukrajinskej gréckokatolíckej cirkvi Dohnala spolu s ďalšími tromi kňazmi oficiálne exkomunikoval.

## Zdroj

Kategória:Narodenia v 1946
Kategória:Českí kňazi
Kategória:Exkomunikovaní z rímskokatolíckej cirkvi
1910 na Slovensku

Tento článok obsahuje výpis významných udalostí v roku **[[1910]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Udalosti
* 1. január – spolok Živena začal vydávať ilustrovaný časopis *[[Živena (časopis)|Živena]]*
* 3. apríl – v Bratislave sa uskutočnila konferencia Slovenskej sociálnodemokratickej strany, ktorá sa venovala požiadavke všeobecného volebného práva v Uhorsku
* 1. jún – vo voľbách do uhorského snemu získali mandát iba traja slovenskí politici kandidujúci za Slovenskú národnú stranu, a to Ferdinand Juriga v stupavskom okrese, František Skyčák v bobrovskom okrese a Pavel Blaho v svätojánskom okrese
* 2. august – Slovenská národná strana sa uzniesla o tom, že bude usilovať o obnovenie Matice slovenskej a zavedenie slovenčiny do stredných škôl
* 26. november – Mária Bellová ako prvá Slovenka získala titul doktorky medicíny (na Univerzite v Budapešti)

## Poznámky


## Referencie

Kategória:Udalosti na Slovensku
Kategória:1910
Mikroregulátor

**Mikroregulátor** môže byť:
*malý regulátor
*mikroregulátor tlaku
*mikrokontrolér
*mikropočítačový regulátor
MCU

**MCU** môže byť skratka výrazu:
* microcontroller unit – mikrokontrolér
* Marvel Cinematic Universe
Mária Follrichová

Doc. PhDr. **Mária Follrichová**, CSc., rodená **Halušková** (* 19. august 1953, Prešov) je bývalá slovenská novinárka, vysokoškolská pedagogička a prekladateľka.

## Životopis
V rokoch 1968 až 1972 absolvovala štúdium na Strednej ekonomickej škole v Prešove. Od roku 1975 pôsobí ako pedagóg na Katedre žurnalistiky Filozofickej fakulty Univerzity Komenského v Bratsislave. V roku 1977 získala magisterský titul v odbore žurnalistika a v rovnakom roku absolvovala mesačný jazykový kurz v Moskve. Neskôr získala titul PhDr. a v roku 1989 absolvovala štúdium vysokoškolskej pedagogiky na Univerzite Komenského. V roku 1990 ziskala titul CSc. na Filozofickej fakulte Univerzity Komenského v Bratislave a Fakulte žurnalistiky Kyjevskej slovanskej univerzity v Kyjeve.

Od roku 2000 pôsobila aj ako vedúca Sekcie periodickej tlače a agentúrneho spravodajstva. V roku 2013 absolvovala habilitáciu v odbore žurnalistika na Filozofickej fakulte Univerzity Komenského.

Bola tiež členkou Slovenského syndikátu novinárov, výkonného výboru Slovensko-ukrajinskej spoločnosti, Redakčnej rady Otázok žurnalistiky, časopisu pre teóriu, výskum a prax masmediálnej komunikácie a Sociálnej komisie Slovenského syndikátu novinárov, šéfredaktorkou *[[Informačný bulletin SUS|Informačného bulletinu SUS]]*, predsedníčkou občianskeho združenia Mass Media Science.

V roku 2019 bola nominovaná v ankete Slovenka roka v kategórii „Médiá a komunikácia“.

## Publikácie
* TUŠER, Andrej – FOLLRICHOVÁ, Mária. *Teória a prax novinárskych žánrov*. Bratislava : Univerzita Komenského, 1998, 1. vyd., 108 s.
* FOLLRICHOVÁ, Mária. *Novinárska publicistika emocionálneho typu*. Bratislava : Univerzita Komenského, 2012, 1. vyd., 234 s.

## Referencie

Kategória:Osobnosti z Prešova
Kategória:Absolventi Pedagogickej fakulty Univerzity Komenského v Bratislave
Kategória:Vyučujúci na Pedagogickej fakulte Univerzity Komenského v Bratislave
Kategória:Slovenskí vysokoškolskí pedagógovia
Kategória:Slovenskí novinári
Kategória:Slovenskí prekladatelia
Štepenie

**Štepenie** (dokonavý vid: **zaštepenie**) môže byť:
*v medicíne: vakcinácia, pozri očkovanie
*v pestovateľstve: prenášanie časti ušľachtilej odrody na inú rastlinu (t.j. buď očkovanie alebo vrúbľovanie), pozri štepenie (rastliny)
Očkovanie (rozlišovacia stránka)

**Očkovanie** (dokonavý vid: **zaočkovanie**; iné názvy: **naočkovanie**, **inokulácia**, **inokulovanie**) môže byť:
*v medicíne: vakcinácia, pozri očkovanie
*v mikrobiológii: a) prenesenie mikroorganizmov na živnú pôdu, do bunkovej kultúry, pokusného zvieraťa a pod., b) vovedenie mikroorganizmov do prostredia podporujúceho ich rast, pozri inokulácia (mikrobiológia)
*v poľnohospodárstve: 
**štepenie očkom, vhodnejšie synonymá: okulácia, okulovanie, pozri okulácia
**obohacovanie osiva alebo pôdy pri bakterizácii, pozri očkovanie osiva, očkovanie pôdy, bakterizácia

**Očkovanie** (dokonavý vid: **zaočkovanie**) môže byť aj:
*v chémii: vnášanie očka do nasýteného alebo presýteného roztoku, pozri očkovanie (chémia)
*očkovanie kovov (=očkovanie taveniny)
*očkovanie cementu

**Naočkovanie** môže byť aj:
*prenesenie do organizmu či látky očkovaním, často ako nakazenie očkovaním
*prenesene: silné ovplyvnenie, nainfikovanie, pozri pod vplyv

**Inokulácia** alebo **inokulovanie** môže byť v medicíne aj vnesenie oslabených mikroorganizmov do organizmu (najmä pri vakcinácii) alebo prenos infekčného agensa sliznicou alebo kožou vnímavého jedinca (napr. pri použití nesterilných ihiel).

## Zdroje
* ; 
* ; ; 
* 
* očkovati; naočkovati. In: Slovník spisovného jazyka českého https://ssjc.ujc.cas.cz/search.php?db=ssjc
* ; 
* ; 
* 
* očkování kovů; očkování cementu
* ;
Ekonomické dôsledky pandémie COVID-19

Pandémia ochorenia COVID-19 má ďalekosiahle ekonomické dôsledky presahujúce samotné šírenie infekcie vírusu COVID-19 a snahy o jej karanténu. Ako sa akútny respiračný syndróm SARS-CoV-2 šíril po svete, súvisiace obmedzenia sa presúvali z problémov dodávok súčiastok po klesajúci biznis v sektore služieb. 

Pandémia spôsobila 2. najväčšiu globálnu recesiu v histórii, keď viac ako tretina svetovej populácie bola v lockdowne.
Na začiatku pandémie sa očakávalo, že výpadky v zásobovaní ovplyvnia mnoho sektorov pre panické nakupovanie, zvýšené použitie výrobkov proti pandémii a obmedzenia vo výrobe a logistike v Číne. Objavili sa prípady nadmerného zdražovania  a nedostatku liekov, a tiež v mnohých oblastiach zaznamenali panické nákupy a následný nedostatok potravín a ďalších výrobkov dennej spotreby. 

## Referencie

## Zdroj

Kategória:Ekonomické dôsledky pandémie COVID-19
Kategória:Dôsledky pandémie COVID-19
Imrich Gazda

Mgr. **Imrich Gazda**, PhD. ( * 25. júl 1982, Vranov nad Topľou ) je slovenský novinár, publicista, vysokoškolský pedagóg a cirkevný analytik. Založil a vedie webové sídlo *Svet kresťanstva*, ktoré je od roku 2015 súčasťou denníka Postoj, kde sa venuje náboženským témam.

## Kariéra
Vyštudoval dejepis a náboženskú výchovu na Katolíckej univerzite v Ružomberku. Pokračoval doktorandským štúdiom v odbore teória a dejiny žurnalistiky, po absolvovaní od roku 2009 pôsobil na Katedre žurnalistky Filozofickej fakulty KÚ. Počas štúdia začal prispievať do týždenníka Domino fórum, neskôr pokračoval v .týždni. Od roku 2015 pracuje ako redaktor Konzervatívneho denníka Postoj, kde vedie rubriku Svet kresťanstva.

Je víťazom Novinárskej ceny za rok 2006 v kategórii Najlepší komentár v printových médiách.

### Cirkevný analytik
Gazda opakovane vystupuje v masmédiách ako tzv. *cirkevný analytik*. Ide o jeho vlastné označenie, keďže oslovujúce médiá mu "*potrebovali k menu uviesť nejakú charakteristiku*". Ako vyštudovaný žurnalista nie je teológom ani vatikanistom, tak začal používať označenie cirkevný analytik, ktoré sa v mediálnych výstupoch napokon etablovalo.

## Referencie

Kategória:Slovenskí novinári
Kategória:Slovenskí publicisti
Kategória:Slovenskí vysokoškolskí pedagógovia
Kategória:Osobnosti z Vranova nad Topľou
Kategória:Absolventi Katolíckej univerzity v Ružomberku
Kategória:Vyučujúci na Filozofickej fakulte Katolíckej univerzity v Ružomberku
Janíkovský kanál

**Janikovský kanál** je umelo vytvorený odvodňovací kanál, ktorý sa nachádza v okrese Nitra. Je ľavostranný prítok rieky Nitra. Jeho dĺžka je 5,5 km. Vznikol oddelením sa od potoku Selenec na sídlisku Chrenová.

## Tok
Janíkovský kanál tečie na juhovýchod. Vzniká na sídlisku Chrenová a následne pokračuje do Janíkoviec. Za obcou Janíkovce sa kanál stáča smerom k rieke Nitra. Tesne pred vlievaním sa priberá Lúčny kanál a následne v nadmorskej výške 131,5 m.n.m ústí do rieky Nitra.

## Význam
Janíkovský kanál slúži predovšetkým pre Západoslovenskú vodárenskú spoločnosť na odvádzanie dažďových vôd z nitrianskej mestskej časti Chrenová, celého areálu Agrokomplexu, objektov a parkovísk veľkých nákupných centier. Má dôležitú protipovodňovú funkciu.

## Povodne
V prípade povodní spôsobuje Janíkovský kanál problémy pretože je zanesený. V roku 2015 sa na jeho 600-metrovom odkrytom úseku sa usadila už 80-centimetrová vrstva nánosov.

## Zdroje
https://mynitra.sme.sk/c/7587425/vodohospodari-zacali-cistit-janikovsky-kanal.html

Kategória:Povodie Nitry
Kategória:Vodné toky v Tribeči
Kategória:Vodné toky v Podunajskej pahorkatine
Kategória:Vodné toky v okrese Nitra
Dvorčiansky les

**Dvorčiansky les** sa nachádza v nitrianskej mestskej časti Dolné Krškany v okrese Nitra, medzi riekami Malá Nitra a Nitra. Jeho rozloha je 145,22 ha. Nachádza sa v nadmorskej výške  Je súčasťou sústavy Natura 2000. Na územie sa vzťahuje 3. stupeň ochrany a je zaradené do území európskeho významu z dôvodu ochrany biotopov. Je domovom sovy obyčajnej. Na okraji lesa sa môže vyskytnúť aj myšiarka ušatá. Významný je svojou veľkosťou, ale aj polohou v intenzívne využívanej krajine. V lese sa nachádza aj upravovňa pitnej vody, ktorá však bola kvôli hygiene v deväťdesiatych rokoch zatvorená. Od roku 2020 je les možné využívať ako rekreačné miesto.

## Vegetačné pomery
K typickým druhom dubovo-brestovo-jaseňových nížinných lužných lesov Dvorčianskeho lesa patria:
*dub letný, jaseň štíhly, jaseň úzkolistý, brest hrabolistý, brest väzový, baza čierna, kalina obyčajná, plamienok plotný
Bylinný podrast tvoria nasledovné druhy:
*chochlačka dutá, blyskáč cibuľkonosný, cesnačka lekárska, čerkáč peniažtekový, snežienka jarná, čarovník parížsky, lipkavec obyčajný, pŕhľava dvojdomá, áron alpínsky, hluchavka škvrnitá, pakost smradľavý, zádušník brečtanovitý, trebuľka lesná
Invázne rastliny: 
*netýkavka malokvetá
Dubovo-hrabové lesy panónske sú v Dvorčianskom lese tvorené:
*dubom
cerovým, dubom letným , dubom zimným, javorom
poľným, hrabom obyčajným, lipou veľkolistou ,bršlenom európskym, hlohom jednosemenným , rešetliakom
prečisťujúcim.
Bylinný podrast tvoria:
*konvalinka voňavá, kokorík širokolistý, krkoška mámivá, veterník žltuškolistý, veternica iskerníkovitá.

## Abiotické pomery
Prevládajúce zloženie tvoria neogénne sedimenty ako íly, prachy, piesky, štrky z obdobia pliocénu. Reliéf je tvorený rovinami a nivami. Geomorfologicky patrí do Nitrianskej nivy. Z klimatického hľadiska je to teplý, suchý okrsok s miernou zimou. Priemerná ročná teplota je 910°C, priemerný ročný úhrn zrážok je 550 mm. Z pôdnych typov sú najviac rozšírené hnedozem, černozem, fluvizem, čiernica. Z pôdnych druhov piesočnato-hlinité a hlinité pôdy, neskalnaté až slabo kamenité.

## Ohrozenosť a využívania pôdneho fondu
Vegetácia je ohrozená nesprávnym hospodárením, pretože porasty duba potrebujú špecifické podmienky na prirodzenú obnovu. Ďalšie ohrozenie vyplýva z výskytu lokality v intenzívne využívanej pahorkatinnej oblasti a expanzívneho rozširovania agátu. Koryto rieky Malá Nitra bolo zregulované, čím sa narušil vodný režim pôd a následne došlo k zmene druhového zloženia bioty. Druhové zloženie rastlinstva umelá výsadba duba a jaseňa. Po vyťažení dreva zostávajú zvyšky drevnej hmoty priamo v lokalite. Sú tu vybudované vodné zdroje, ktorých ochranné pásma nie sú uzatvorené a udržiavané.

## Referencie

Kategória:Územia európskeho významu na Slovensku
Kategória:Nitra
Horné Krškany

**Horné Krškany** sú mestská časť v Nitre. Ich rozloha je 5,8 km² a žije tu 1 074 obyvateľov. Súčasťou Nitry sú od roku 1961.

## Poloha
Nachádzajú sa ako prvé v poradí v smere na Nové Zámky. Na okraji leží vrch Katruša, ktorého nadmorská výška je  Cez Horné Krškany preteká rieka Nitra. Najvýznamnejším miestom a pamiatkou je Kostol Narodenia Panny Márie, ktorý postavili v 13. storočí zoborskí benediktíni.

## História
Podľa archeologických nálezov z paleolitického sídliska lovcov na vrchu Katruša boli osídlené už v staršej dobe kamennej. Prvý písomný doklad o existencii obce pochádza z roku 1240. Uvádza sa v ňom, že dedina bola majetkom kráľovnej. V druhej polovici 13. storočia ju vlastnili zemania a benediktíni zo Zoborského kláštora. Po zániku kláštora prešla celá dedina do rúk zemanov. V ďalšej listine z 18. storočia sa spomínajú zemianske rodiny Takácsovcov, Kereskényiovcov, Horváthovcov, Končekovcov, Hunyadyovcov. V roku 1585 a 1688 bola obec spustnutá. V rokoch 19371939 tu postavili kasárne.

## Archeologické pamiatky
Nachádzali sa tu kamenné nástroje blízke artefaktom moustérienskej kultúry. Na vrchu Katruša sa našiel  kamenný nástroj zo stredného paleolitu. Nachádzalo sa tu nálezisko z mladopaleotickej gravettskej kultúry, či sídlisko badenskej kultúry. K najvýznamnejším náleziskám európskeho významu patrí pohrebisko, ktoré sa preskúmalo v rokoch 19641965 na Priemyselnej ulici. Boli v ňom pochovaní príslušníci sociálne nevýrazne diferencovanej spoločnosti. Prevládalo pochovanie nespálených tiel, ktoré ležali zvyčajne v skrčenej polohe na ľavom boku.

## Doprava
Premávajú tu 4 linky MHD Nitra: 12, 14, 22 a 23. Prechádza tu rýchlostná cesta R1. Pri kostole Narodenia Panny Márie sa nachádza železničná trať NitraNové Zámky. Najbližšia železničná zastávka sa však nachádza až v Dolných Krškanoch. V budúcnosti sa uvažuje nad výstavbou trate z Nitry do Bratislavy, pričom tá by mala viesť aj cez Horné Krškany. Ďalej sa uvažuje aj o zabezpečení železničného priecestia na Zlievarenskej ulici z dôvodu 2 nehôd v krátkom čase.

## Ulice
Zoznam ulíc v mestskej časti Horné Krškany.
* Bočná ulica
* Borovicová ulica
* Brigádnická ulica
* Jarná ulica
* Krškanská ulica
* Letná ulica
* Mäsiarska ulica
* Na hlinách
* Na Katruši
* Novozámocká ulica
* Orechov dvor
* Pod Katrušou
* Pod Tobolou
* Priemyselná ulica
* Rakytová ulica
* Staromlynská ulica
* Široká ulica
* Športová ulica
* Zelená ulica
* Zimná ulica
* Zlievarenská ulica

## Občianska vybavenosť
Nachádza sa tu materská škola, supermarket, kostol Narodenia Panny Márie a multifunkčné ihrisko.

## Referencie


Kategória:Mestské časti Nitry
Ján Hvozdík

**Ján Hvozdík**, neskôr **János Juhász** (* 31. marec 1886, Parchovany† 1957, Viedeň) bol slovenský pedagóg, jazykovedec, spisovateľ a politik HSĽS a RSZML v prvej tretine 20. storočia.

## Životopis
V roku 1907 vyštudoval gymnázium v Košiciach a v štúdiách pokračoval na Budapeštianskej univerzite. Na univerzite spromoval v roku 1914 zo slovanských jazykov. Po ukončení štúdií pracoval ako stredoškolský profesor na gymnáziu v Košiciach. Neskôr pôsobil ako učiteľ v Bratislave.

V parlamentných voľbách v roku 1925 bol zvolený za poslanca Národného zhromaždenia za HSĽS. Kandidoval v XXI. volebnom kraji (Prešov). V poslaneckej snemovni zasadal v rozpočtovom, sociálnom, zahraničnom a pôdohospodárskom výbore. Po procese s Vojtechom Tukom sa jeho politická aktivita znížila. Neskôr sa s politikou HSĽS rozišiel a vstúpil do agrárnej strany, za ktorú z posledného miesta na kandidátke aj kandidoval v parlamentných voľbách v roku 1935. Istý čas mal aj vlastnú stranu (Sedliacka radikálna strana), ktorá sa však nepresadila. V roku 1943 mu minister vnútra Alexander Mach odňal slovenské štátne občianstvo. V odôvodnení rozhodnutia sa uvádzalo, že Ján Hvozdík sa v tom čase zdržiaval v cudzine a vyvíjal protištátnu činnosť. Od roku 1945 sa zdržiaval vo Viedni, kde aj v roku 1956 zomrel.

V priebehu tridsiatych rokov vypracoval podrobný maďarsko-slovenský a slovensko-maďarský slovník. V roku 1956 mu v Budapešti vyšiel satirický román *Pókhálóban* (V pavučine), v ktorom satirickým spôsobom popisoval zákulisie politiky a politikov medzivojnového Československa. Dielo spôsobilo aj menší diplomatický rozruch. Napriek tomu, že osoby vystupujúce v knihe mali pozmenené mená, viacero funkcionárov KSČ sa ešte aj po vyše 25 rokoch v niektorých postavách spoznali, keďže viacerí z nich boli členmi HSĽS.

## Referencie

Kategória:Narodenia v 1886
Kategória:Narodenia 31. marca
Kategória:Úmrtia v 1957
Kategória:Slovenskí jazykovedci
Kategória:Slovenskí stredoškolskí pedagógovia
Kategória:Slovenskí spisovatelia
Kategória:Slovenskí politici
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti z Parchovian
RTC

**RTC** môže byť skratka pre:
* real-time clock, pozri hodiny reálneho času
* real-time computing, pozri reálny čas (počítače)
Nasdaq-100

**Nasdaq-100** je americký akciový index. Index zahŕňa 100 najväčších spoločností z hľadiska kapitalizácie, ktorých akcie sa obchodujú na burze NASDAQ. Index nezahŕňa spoločnosti vo finančnom sektore.
 
Spoločnosti, ktoré už nespĺňajú pravidlá zaradenia do zoznamu Nasdaq 100, sú nahradené novými firmami raz za rok v tretí decembrový týždeň.
 
## História
História indexu začína v roku 1985, keď boli súčasne zavedené dva nové indexy: NASDAQ-100 a NASDAQ Financial-100. Prvý index zahŕňal priemyselné high-tech spoločnosti, druhý – finančné spoločnosti. Základňa indexu bola pôvodne 250 bodov.
 
V roku 1998 boli do indexu prijaté zahraničné spoločnosti. Spočiatku boli požiadavky na ne prísne, ale v roku 2002 sa zmiernili.
 
Historické maximum viac ako 4700 bodov dosiahol index v roku 2000 na vlne dot-comov. 
 
V roku 2021 je 57% NASDAQ 100 technologickými spoločnosťami. Ďalším najväčším odvetvím v tomto odvetví sú spotrebiteľské služby s 21,99%. Zdravotníctvo tvorí 7,08% z NASDAQ 100, spoločnosti zaoberajúce sa spotrebným tovarom 6,14% z NASDAQ 100 a priemyselné spoločnosti 5,92%.
 
## Obchodovateľné nástroje založené na NASDAQ-100
Na burze NASDAQ pod tickerom QQQ sa obchoduje s fondom, ktorého štruktúra je podobná indexu NASDAQ-100, a svoju dynamiku opakuje s vysokou presnosťou.
 
## Rozdiely od  indexu NASDAQ Composite
Index Nasdaq Composite obsahuje akcie všetkých spoločností kótovaných na burze NASDAQ (celkovo viac ako 3 000).
 
## Zmeny v roku 2021
Dňa 21. júla nahradila spoločnosť Honeywell spoločnosť Alexion Pharmaceuticals po akvizícii spoločnosti AstraZeneca. Dňa 26. augusta spoločnosť Crowdstrike nahradí spoločnosť Maxim Integrated Products, ktorú získava spoločnosť Analog Devices.

## Referencie

Kategória:Burzové indexy
Twi

**twi** môže byť:
* jazyk (resp. skupina dialektov) v Ghane spadajúci do skupiny kwaské jazyky, synonymá: twiština, ťwiština, tviština, či, pozri twiština
* ISO 639-3 kód pre twištinu, pozri twiština

**TWI** môže byť skratka pre:
* Two-Wire Interface – dvojvodičové rozhranie (jednoduchšia  verzia  rozhrania I²C)
* Tread Wear Indicator – [indikátor [alebo ukazovateľ] opotrebovania [alebo opotrebenia] dezénu [alebo behúňa]  (synonymum: indikátor opotrebovania)](https://sk.wikipedia.org/wiki/indik%C3%A1tor_opotrebovania_dez%C3%A9nu)

## Referencie
Charkovská ulica (Bratislava)

**Charkovská ulica** je ulica v Bratislave, v mestskej časti Devínska Nová Ves. Križuje sa len s Delenou ulicou.

## Blízke ulice
* Na Grbe
* Delená ulica
* Bridlicová ulica

## Zaujímavosti
* na tejto ulici sa nahrávali útržky zo seriálu Oteckovia

## Dopravné spojenie

## Referencie

## Externé odkazy
* Charkovská ulica na mape Bratislavy

Kategória:Ulice v Devínskej Novej Vsi
Na Grbe

**Na Grbe** je ulica v Bratislave, v mestskej časti Devínska Nová Ves. Križuje sa s 10 ulicami: Na vyhliadke, Spádová, Samova, Bridlicová, Charkovská, Novoveská, 1. mája, Kosatcová, Hradištná a Ivana Bukovčana.

## Blízke ulice
* Na vyhliadke
* Spádová ulica
* Samova ulica
* Bridlicová ulica
* Charkovská ulica
* Novoveská ulica
* Ulica 1. mája
* Kosatcová ulica
* Hradištná ulica
* Ulica Ivana Bukovčana

## Dopravné spojenie

## Referencie

## Externé odkazy
* Ulica Na Grbe na mape Bratislavy

Kategória:Ulice v Devínskej Novej Vsi
História britských kráľov

***História britských kráľov*** (iné názvy: ***Dejiny britských kráľov***, ***Historia Regum Britanniae***) je pseudohistorické dielo, zaoberajúce sa dejinami Veľkej Británie. 

Napísal ho okolo roku 1136 Geoffrey z Monmouthu. Zaznamenáva životy keltských britských kráľov v chronologicky usporiadanom rozprávaní pokrývajúcim obdobie dvoch tisíc rokov – od údajného založenia britského národa trójskymi utečencami až po ovládnutie Británie Anglosasmi okolo 7. storočia. Tvorí jedno zo zásadných diel takzvaného Matter of Britain, súboru literárnych diel a legiend, ktoré sa zaoberajú Veľkou Britániou a jej legendárnymi kráľmi, predovšetkým kráľom Artušom..

Hoci bolo toto dielo až do 16. storočia prijímané úplne nekriticky, od 17. storočia až do začiatku 21. storočia je považované za nedôveryhodný historický prameň – pokiaľ možno porovnať opisované udalosti (ako napríklad inváziu Julia Caesara do Británie) s dobovými prameňmi, ukazuje sa Monmouthovo dielo ako nepresné - súčasne však zostáva cenným textom stredovekej literatúry, ktoré obsahuje najstaršiu dochovanú verziu príbehu o kráľovi Learovi a jeho troch dcérach a predstavuje legendu o kráľovi Artušovi publiku, ktoré nepozná waleštinu. 

Za pramene Geoffreyho z Monmouthu bývajú považovaní Nennius, svätý Gilda, waleské kroniky a nezachované dokumenty, na ktoré sa vo svojom diele odvoláva.

V polovici 13. storočia bola *Historia* prevzatá islandskými učencami a preložená pod titulom *Breta sögur* do islandčiny. Medzi 13. a 15. storočím bola potom spracovaná pod názvom *Brut y Brenhinedd*  do stredo- či novowaleštiny. Tento preklad sa zachoval vo viac ako 60 rukopisoch.

Najznámejší panovníci spomínaní v *Histórii britských kráľov*:

* Brutus – založil osídlenie Británie a pomenoval ostrov po sebe
* kráľ Lear – romantizovaný v hre Williama Shakespeara *[[Kráľ Lear]]*
* Cassivelaunus – kráľ Britov v čase Caesarovej invázie
* Mandubracius / Androgeus – Cassivelaunov protivník v čase invázie
* Cymbeline – parodovaný v Shakespearovej tragikomédii *[[Cymbelin|Cymbeline]]*
* Lucius – prvý kresťanský kráľ Británie
* Eudaf Hen – kráľ Británie
* Coeli – ktorého meno sa objavuje v detskej riekanke ako "Old King Cole"
* Konštantín Veľký – prvý kresťanský rímsky cisár
* Vortigern – kráľ objavujúci sa ako postava mnohých stredovekých príbehov
* Artuš – najznámejší legendárny kráľ
* Gwendolen – mýtická kráľovná Britov, ktorá porazila svojho manžela v bitke pri rieke Stour

## Poznámky


## Referencie

## Ďalšia literatúra
* 

## Pozri aj

* Artušovské legendy

## Iné projekty

## Zdroj

Kategória:Legenda o Artušovi
Kategória:Literatúra v Spojenom kráľovstve
Kategória:Stredoveké rukopisy
Modrá veľryba

**Modrá veľryba** môže byť:
*ľudovo: vráskavec obrovský
*životu nebezpečná internetová hra z rokov 2016-2017 a 2020, pozri Modrá veľryba (hra)
Ján Matík

**Ján Matík** (* 3. február 1880, Budimír – † 4. apríl 1955, Budimír) bol slovenský roľník, poslanec československého parlamentu a politik HSĽS.

## Životopis
Pochádzal z východného Slovenska. Za svoje národné presvedčenie a konanie bol v časoch Rakúsko-Uhorska aj väznený. Bol stúpencom politiky Andreja Hlinku. V župných voľbách v roku 1923 bol zvolený za poslanca Košickej župy za SĽS. Zvolený bol aj za poslanca Národného zhromaždenia republiky Československej za HSĽS v roku 1925 za XXI. (prešovský) volebný kraj. V snemovni pôsobil v rozpočtovom, sociálnom a pôdohospodárskom výbore. V parlamentných voľbách v roku 1929 i 1935 kandidoval za HSĽS do senátu (v X. volebnom kraji), avšak už viac nebol zvolený zvolený.

Verejne činný bol aj v období Slovenského štátu. Pôsobil ako predseda obecnej organizácie HSĽS v Budimíre. Okrem toho zasadal v správe Sedliackej Banky v Bratislave alebo v správnej rade trebišovského cukrovaru.

## Referencie

Kategória:Narodenia v 1880
Kategória:Narodenia 3. februára
Kategória:Osoby s neistým dátumom úmrtia
Kategória:Slovenskí roľníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti z Budimíra
Vráskavcovité (Balaenopteridae)

**Vráskavcovité** (staršie: *vráskavce*; lat. Balaenopteridae) je čeľaď kosticovcov. 
Tradične zahŕňa len dva recentné rody: *[[Balaenoptera]]* a *[[Megaptera]]*; oba sa po slovensky volajú vráskavec. Najnovšie niekedy zahŕňa aj obsah tradičnej čeľade veľrybovcovité (Eschrichtiidae) .

## Charakteristika (bez veľrybovcovitých)
Vyskytujú sa v chladnejších moriach. Sú to najväčšie cicavce z radu veľryby, dosahujú až 30 m dĺžky. Na tele majú veľké pozdĺžne vrásky od hrdla po brucho. Konzumujú najmä malé kôrovce.

## Zdroje

Kategória:Balaenopteridae
Ordinácia (protestantizmus)

**Ordinácia** je v protestantizme termín, ktorým sa označuje uvedenie človeka do duchovného úradu. 
 
[náhľad|220x220bod|Večera Pánova pri príležitosti ordinácie v [Českobratrská církev evangelická|Českobratrské církvi evangelické v Novém Městě na Moravě.]]

Ordinácia sa väčšinou vykonáva pri bohoslužbe a ordinovaných je naraz väčšinou viacero adeptov na duchovnú službu. Interpetácia duchovného úradu sa však môže v jednotlivých protestantských cirkvách líšiť. Líšiť sa môže aj priebeh ordinácie medzi jednotlivými cirkvami, ako aj to kto nových duchovných môže ordinovať.

Na rozdiel od inštalácie sa nemôže opakovať. Môže sa konať iba raz.

## Referencie

Kategória:Protestantizmus
Vráskavec malý

**Vráskavec malý** môže byť:
*novšie: *Balaenoptera edeni*, pozri vráskavec malý (Balaenoptera edeni)
*staršie: *Balaenoptera acutorostrata*, novší názov: vráskavec minke, pozri vráskavec minke
Plávač

**Plávač** môže byť:
*živočích pohybujúci sa plávaním , pozri pod plávanie
*zastarano: vráskavec

## Zdroje
Šoproň (vrch vo Veľkej Fatre)

**Šoproň** () je vrch v centrálnej časti Veľkej Fatry. Nachádza sa na Veľkofatranskej magistrále, severozápadne od Ploskej a severovýchodne od Borišova, od ktorého ho oddeľuje sedlo.

## Poloha
Nachádza sa v centrálnej časti Veľkej Fatry, v geomorfologickom podcelku Hôľna Fatra. Šoproň leží v okrese Martin a v katastrálnom území obce Belá-Dulice. Je najjužnejším vrchom turčianskej vetvy hlavného hrebeňa. Pod západnými svahmi končí Belianska dolina, východným smerom končí mohutná Ľubochnianska dolina. Sedlo na južnom úpätí je významnou križovatkou značených turistických chodníkov, kam smeruje vrcholom vedúca Veľkofatranská magistrála. Neďaleko sa nachádza Chata pod Borišovom.

Vrcholová a celá západná časť masívu patrí do národnej prírodnej rezervácie Borišov, ktorá je súčasťou Národného parku Veľká Fatra.

## Turizmus
Neďaleko križovatky turistických chodníkov, približne  juhozápadne od vrcholu, sa nachádza chata pod Borišovom ().

### Výhľady
Šoproň ponúka zaujímavý výhľad najmä na okolité veľkofatranské vrcholy. Horizontu dominuje susedný Borišov, Ploská, Javorina, no i masív Ostredku, Rakytova či Lysca. Pri vhodných podmienkach je dobre viditeľný hrebeň Malej Fatry, časť Nízkych Tatier i Veľký Choč.

### Prístup
* po  značke Veľkofatranskej magistrály:
** z rázcestia od Chaty pod Borišovom 
** cez Javorinu 
* na rázcestie v sedle pri chate:
** po  značke z Ľubochnianskej doliny 
** po  značke z Ploskej
** po  značke z obce Belá-Dulice Belianskou dolinou
** po  značke z Necpál cez Necpalskú dolinu

## Referencie

## Pozri aj
* Borišov (národná prírodná rezervácia)
* Veľkofatranská magistrála
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Turiec (región)
Kategória:Belá-Dulice
Kategória:Tisícovky na Slovensku
Kategória:Vrchy v okrese Martin
Kura (rod)

**Kura** alebo menej často **kur** (lat. *Gallus*) je rod vtákov z čeľade bažantovité. Zahŕňa okrem iného hospodársky významnú kuru domácu.

## Systematika
rod kura/kur (*Gallus*):
*kura pestrá/kur vidličnatý/kura zelená*/kura jávska* (*Gallus varius*)
*(bez mena)
**kura divá/kura bankivská/kura bankívska/kur divý/kur bankívsky/kur bankivský/červený kur džungľový/kura červená* (*Gallus gallus*) - zahŕňa aj taxón kura domáca/kur domáci/sliepka (t.j. forma *Gallus gallus* f. *domestica* alebo staršie poddruh *Gallus gallus domestica*), občas zaraďovaný ako samostatný druh *Gallus domestica*
**(bez mena)
***kura čiarkovaná/kura čiarkavá/kura Sonneratova/kura sivá/kur sivý(*Gallus sonneratii*)
***kura džungľová/kura Lafayettova/kur cejlónsky/kura srílanská* (*Gallus lafayettii*)

Poznámky: 
:-Uvedené sú len recentné taxóny. 
:-Znak "/" oddeľuje úplné synonymá.
:-Slovenské názvy označené hviezdičkou (*) sú (len) zo stránok galliformes.sk a pravdepodobne ide len o poslovenčené české názvy.

Zdroje tejto kapitoly (pokiaľ vyššie nie je uvedené inak) sú: 

## Charakteristika
Vďaka kure domácej, chovanej pre mäso, vajcia i na okrasu, sú kury najrozšírenejšími príslušníkmi čeľade bažantovité na Zemi. 

Základný výzor zástupcov rodu kura je podobný kure domácej. Samce (kohúty) majú na behákoch ostrohy, na hlave výrazný mäsitý hrebeň a laloky, holú tvár a sú pestro sfarbené; pri divých kurách často kikiríkajú menej a kratšej než u kury domácej. Samice (sliepky) majú hrebeň a laloky menej výrazné, nemajú ostrohy a nie sú pestro sfarbené. Chvost je strechovitý, má 14 - 16 pier. Stredné chvostové perá a najväčšie nadchvostové krovky tvoria tzv. kosierky, ktoré majú mäkkú kostrnku, sú ohnuté nadol a niekedy presahujú chvost. 

Kura domáca vznikla najmä domestikáciou kury divej (Gallus gallus), ale na domestikáciu niektorých plemien mali vplyv aj ostatné tri recentné druhy rodu Gallus.

## Zdroje

Kategória:Bažantovité
Kur

**Kur** môže byť:
*rod vtákov, synonymum: kura, pozri kura (rod)
*sumerský démon, resp. názov podsvetia, pozri pod Kur (mytológia)
*jeden z poľských šľachtických erbov, synonymá: Kur Biały, Kokot, pozri Kur (erb)
*rieka v Rusku:
**prítok rieky Tuskar, pozri Kur (Tuskar)
**prítok rieky Tunguska, pozri Kur (Tunguska)
*ostrov v Indonézii, synonymum: Kuur, pozri Kur (ostrov)
*jazyk, ktorým sa hovorí na vyššie uvedenom ostrove, pozri kur (jazyk)
*kód kurdčiny podľa ISO 639-3, pozri kurdčina
*alternatívny prepis perzského názvu Kor
*jeden z názvov pre staroveké mezopotámske podsvetie, pozri Irkalla

## Pozri aj
* Kur Baga-kagan (vládca turkutského kaganátu)
Richard Johanes

**Richard Johanes** (* 12. september 1992, Žilina) je bývalý slovenský hokejový brankár. V rokoch 2010 – 2014 pôsobil v Slovenskej hokejovej extralige ako brankár tímu MsHK Žilina. V rámci Slovenskej hokejovej ligy pôsobil v tímoch HK Púchov a v HK 95 Považská Bystrica. Profesionálnu hokejovú kariéru ukončil v roku 2014.

## Štatistiky
Na úrovni Slovenskej extraligy Richard Johanes odchytal iba 25 zápasov, najviac ich bolo v sezóne 2012/13, kedy sa predstavil v 17 dueloch s 90,3 % úspešnosťou zákrokov.

V Slovenskej hokejovej lige odchytal zápasov iba 18. Z toho 14 za HK 95 Považská Bystrica a 4 za HK Púchov. V najviac dueloch sa tu predstavil v sezóne 2012/13, kedy si v 13 stretnutiach pripísal 87,5% úspešnosť zákrokov.

## Referencie

Kategória:Slovenskí hokejisti
Kategória:Slovenskí hokejoví brankári
Kategória:Hráči MsHK Žilina
Kategória:Hráči HK Púchov
Kategória:Hráči HK 95 Považská Bystrica
Kategória:Osobnosti zo Žiliny
DMS

**DMS** môže byť:

* skratka pre:
** darcovská SMS 
** document management system
** degree-minute-second, zápis uhla v stupňoch, minútach, sekundách, pozri pod stupeň (uhol), uhlová minúta, uhlová sekunda
** dynamic message sign, pozri premenlivé dopravné značenie
** Daniel Merrick Syndrome (doslovne „syndróm Daniela Merricka“) – záchvaty krátkotrvajúceho, neodolateľného chorobného spánku, pozri narkolepsia 
** Disk Masher System, diskový obraz pre počítače Amiga
** dimetylsulfid – (CH3)2S, prchavá organická zlúčenina na báze síry, pozri dimetylsulfid
* slovenská hip-hopová skupina, akronym pre Dame, Monsignor Separ, Smart, pozri DMS (hudobná skupina)

## Referencie
Ľadový hokej na Zimných olympijských hrách 2022

**Ľadový hokej na Zimných olympijských hrách 2022** sa uskutočnil počas konania XXIV. ZOH v dňoch 3. – 20. februára 2022. Miestom konania mužského aj ženského turnaja boli Beijing National Indoor Stadium a Wukesong Arena. 

## Dejiská

## Kvalifikácia

## Hlavný olympijský turnaj

### Muži

### Ženy